100 klagtes ingedien oor haatspraak, rassisme op sosiale media | Maroela Media
Die beëdigde verklarings is voorberei met die hulp van die SAPD en die strafregkenner dr. Llewellyn Curlewis. Foto: AfriForum/Twitter
AfriForum het Donderdag strafregtelike klagtes teen 100 mense gelê wat boodskappe van haatspraak, rassisme en aanhitsing tot geweld op sosialemediaplatforms geplaas het.
Die beëdigde verklarings is voorberei met die hulp van die Suid-Afrikaanse Polisiediens (SAPD) en die strafregkenner dr. Llewellyn Curlewis. Die klagtes is by die Lyttelton-polisiestasie in Centurion ingedien.
Ernst Roets, AfriForum se adjunk uitvoerende hoof, het gesê daar blyk 'n algemene indruk te wees dat dit wat mense op sosiale media sê op die een of ander wyse aanvaarbaar is en geen gevolge dra nie. "Openbare woede en mediadekking word ook grootliks gereserveer vir of beperk tot 'n paar uitgesoekte uitlatings op sosiale media," het hy gesê.
"Ons het die publiek daarom uitgenooi om skermgrepe van haatspraak, rassisme en aanhitsing tot geweld aan ons te stuur. Die reaksie was oorweldigend."
AfriForum het die SAPD versoek om hierdie 100 gevalle sonder verwyl te ondersoek, die identiteit van die mense agter dié sosialemediaprofiele te bevestig en elkeen van die toepaslike misdryf aan te kla. AfriForum het die SAPD ook versoek om gereelde terugvoer te verskaf en ook enige hulp aangebied wat die organisasie moontlik kan voorsien.
Die klagtes is by die Lyttelton-polisiestasie in Centurion ingedien. Foto: AfriForum/Twitter
"Ons is bekommerd oor die hewigheid van sommige van die boodskappe en skermgrepe wat ons ontvang het. In teenstelling met die ander gevalle wat beduidende aandag in die media geniet het en meestal oor rassistiese aanmerkings handel, bevat 'n groot hoeveelheid van die skermgrepe wat ons ontvang het oproepe om wapens op te neem en versoeke om mense dood te maak of te beseer. Ons is bekommerd dat dié gevalle nie tot dieselfde mate hanteer of veroordeel word nie – hul ernstiger aard ten spyt," het Roets gesê.
AfriForum het ook in Januarie vanjaar strafregtelike klagtes teen 12 mense ingedien wat herhaaldelik rassistiese boodskappe op sosiale media geplaas het, wat geweld en moord aanhits. Volgens Roets is die organisasie in kontak met die ondersoekbeampte oor die vordering van hierdie saak.
"Daar blyk 'n konsensus binne die polisie te wees dat hierdie tipe sake dringend aandag moet geniet, maar omdat dit half 'n nuwe ding is, is daar onsekerheid oor hoe presies om dit te hanteer. Die polisie is tans besig met interne gesprekke om te besluit op 'n strategie om hierdie sake te hanteer. AfriForum het natuurlik 'n verantwoordelikheid om hierdie sake op te volg en ons sal seker maak daar word hiervan werk gemaak," het Roets gesê.
Hy het die publiek uitgenooi om voort te gaan om voorbeelde van rassisme, haatspraak en aanhitsing tot geweld na [email protected] te stuur.
Julle spoeg, julle spring, julle skreeu en swaai vuis …. maar NIKS, net mooi NIKS gaan van enige van hierdie klagtes kom nie. Die dossier gaan wegraak, die ondersoekbeamptes gaan van die saak onttrek word of die NVG gaan bevind dat daar nie genoeg bewyse vir vervolging is nie. Maak vrede daarmee dat daar nie meer plek is vir die witmens in die land nie – jy moet 'n Afrikaan wees om in SA te oorleef vandag.
Ek stem Jeannette. Baie waar – ek sien sulke diskriminasie elke dag van my lewe. Sulke goed geld nie vir hulle nie. Hulle maak wat hul wil en word altyd gehelp en kom weg met alles. 'n Taxi het 'n ongeluk veroorsaak, maar nie 'n word tot vandag toe gepraat nie. Net op sy foon gebel en toe kom die "dame" daar aan wat die eienaar vd Taxi is en gee baie gewillig al haar besonderhede. Later is verneem dat die bestuurder nie 'n rybewys het nie. Die papier waarop sy ook al haar besonderhede geskryf het, het gerieflikheidshalwe "weggeraak"… Lees meer »
Ek dink persoonlik hulle fight a loosing battle. Daar is mos al baie keer gesê dat net wittes rasiste is en nie ander rasse nie.
Dis 'n eensydige woord wat net van toepassing is op 'n sekere velkleur wie sonder versuim vervolg word . Die polisie is op hoogte van die protokol.
Ek hoor wat Afriforum sê. Wees versigtig wat jy sê, en hoé jy jou sê op openbare media sê. Moenie rassespanning en haat verder vererger nie. Maar ek HOOP nie daar word nét op die Afikaanse mense ingezoom nie. Daar is mense van kleur wat nie omgee WAT hulle sê nie, en dit lyk of daar nie weer 'n haan na kraai nie. Mens moet ook verstaan dat as jy hoor hoe boere, jou mense, gemartel en gemoor word, word jy so kwaad en opstandig, dat jy net uiting aan jou woede wil gee. Maar dit is beter om te… Lees meer »